Die 550 deelnemers het van so ver soos die Oos-Kaap, Wes-Kaap en Gauteng gekom, en vanjaar se wedren was weer ’n sukses.
Saterdag het 850 besoekers dié plaas besoek en die miernes van bedrywighede het onder meer die Koeistal-Kersmark, ’n 10 km-veldwedloop en ’n fietswassery deur Liqui Moly ingesluit.
“Ons is dankbaar vir die R500 000 wat ons ondanks knellende ekonomiese omstandighede vir liefdadigheid kon insamel.”
Die wenner van die gelukkige trekking – ’n fiets ter waarde van R20 000 – is Leandi Steyn van Kimberley. Ondanks ’n terminale siekte, het sy daarin geslaag om saam met haar dokter die 30 km-fietswedren te voltooi.
“Ons het hard gewerk om ’n sekere standaard vir die bergfietswedren daar te stel. In die komende jare wil ons graag hierdie standaard handhaaf,” sê Kenne.